ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 189.23 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 19,500 கொவிட் சிகிச்சை பெறுபவர்கள் எண்ணிக்கை 0.05 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,723 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,38,976 என அதிகரித்துள்ளது.
கடந்த 24 மணி நேரத்தில் 3,157 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.07 சதவீதம் ஆகும்
வாராந்திர பாதிப்பு விகிதம் 0.70 சதவீதம் ஆகும்
இதுவரை மொத்தம் 83.82 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,95,588 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821915
இளைஞர் நலன் மற்றும் விளையாட்டு அமைச்சகம்
கேலோ இந்தியா சன்ஸ்கார் குளிர்காலப் போட்டிகள், இளைஞர்கள் திருவிழா 2021 நிறைவு
13 நாட்களாக நடைபெற்று வந்த கேலோ இந்தியா சன்ஸ்கார் குளிர்காலப் போட்டிகள் மற்றும் இளைஞர்கள் திருவிழா, லடாக் யூனியன் பிரதேசத்தின் சன்ஸ்கார் பள்ளத்தாக்கில் நிறைவடைந்தது. முதன் முறையாக நடைபெற்ற இந்தத் திருவிழாவை விளையாட்டு மற்றும் இளைஞர் நலத்துறை, லடாக் சுற்றுலாத் துறையுடன் இணைந்து நடத்தியது.
லடாக் யூனியன் பிரதேசத்தில் சாகச விளையாட்டுகள் மற்றும் சுற்றுலாவுக்கான வாய்ப்புகளை எடுத்துக் காட்டவும், பொருளாதார ரீதியாக சாகசங்கள் சார்ந்த புதிய முன்முயற்சியை லடாக்கில் ஏற்படுத்தவும் இந்தத் திருவிழா நடத்தப்பட்டது. லடாக்கில் குளிர்கால சுற்றுலாவை ஊக்குவிப்பதற்காக நடத்தப்படும் மிகப்பெரிய நிகழ்ச்சிகளுள் இதுவும் ஒன்று. கடந்த 18-ஆம் தேதி தொடங்கிய இந்தத் திருவிழா, 13 நாட்களுக்குப் பிறகு ஜனவரி 30-ஆம் தேதி நிறைவடைந்தது. லடாக்கின் நாடாளுமன்ற உறுப்பினர் திரு ஜாம்யாங் ஷெரிங் நம்கியால் சிறப்பு விருந்தினராகவும், சா தொகுதியின் மன்ற உறுப்பினர் திரு ஸ்டான்சின் லக்பா, கௌரவ விருந்தினராகவும் கலந்துக் கொண்டனர்.
நிகழ்ச்சியில் பேசிய திரு ஜாம்யாங் ஷெரிங் நம்கியால், லடாக்கின் குளிர்கால விளையாட்டுகளையும், சுற்றுலாவையும் ஊக்குவிப்பதில் இந்த நிகழ்ச்சி பெரும் வெற்றி அடைந்திருப்பதாகக் கூறினார். இதுவரை புனிதத்தலங்களையும் இதரப் பகுதிகளையும் காண்பதற்கே சுற்றுலா பயணிகள் லடாக்கிற்கு வந்ததாகவும், இந்த நிகழ்ச்சியின் மூலம் லடாக்கின் பொருளாதார நடவடிக்கைகளும், சுற்றுலா வரத்தும் அதிகரிக்கும் என்றும் அவர் தெரிவித்தார்.
ஐஸ் ஹாக்கி, பனிச்சறுக்கு, குதிரை ஓட்டம், பனிக்கட்டி ஏறும் போட்டி, வில்வித்தை போன்ற விளையாட்டு போட்டிகள் இந்தத் திருவிழாவில் இடம் பெற்றிருந்தன. பனிச் சிற்பங்கள், உணவு திருவிழா, யோகா போன்ற சமூக மற்றும் கலாச்சார முக்கியத்துவம் வாய்ந்த நிகழ்ச்சிகளும் நடைபெற்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage .aspx?PRID=1693730
குடியரசுத் தலைவர் செயலகம்
டாக்டர் சர்வபள்ளி ராதாகிருஷ்ணனுக்கு அவருடைய பிறந்த நாளில் குடியரசுத் தலைவர் அஞ்சலி செலுத்தினார்
இந்தியாவின் முன்னாள் குடியரசுத் தலைவர் டாக்டர். சர்வபள்ளி ராதாகிருஷ்ணனுக்கு அவருடைய பிறந்த நாளில் குடியரசுத் தலைவர் திரு ராம் நாத் கோவிந்த், குடியரசுத் தலைவர் மாளிகையில் இன்று அஞ்சலி செலுத்தினார்.
டாக்டர். ராதாகிருஷ்ணனின் திருவுருவப்படத்திற்கு, குடியரசுத் தலைவரும் குடியரசுத் தலைவர் மாளிகையில் உள்ள அதிகாரிகளும் மலரஞ்சலி செலுத்தினர்.
(
வணிகம் மற்றும் தொழில்துறை அமைச்சகம்
தொழில் ஒப்புதல்கள் மற்றும் அனுமதிகளுக்கு ஒற்றைச் சாளர முறை விரைவில் அமைக்கப்படவிருக்கிறது.
நாட்டிலுள்ள தொழில்களின் ஒப்புதல்கள் மற்றும் அனுமதிகளுக்கு ஒற்றைச் சாளர முறையை அரசு விரைவில் அமைக்கவிருக்கிறது. அரசு நிதியகங்கள், அயல்நாட்டு ஓய்வூதிய நிதிகள் மற்றும் இதர தரப்பினரிடம் இந்திய உள்கட்டமைப்புத் துறையில் தொழில் மற்றும் முதலீடுகள் செய்வது எளிதாக்கப்பட்டிருப்பதைப் பற்றிப் பேசிய வர்த்தக மற்றும் தொழில் துறை அமைச்சர் திரு பியூஷ் கோயல், உண்மையான ஒற்றைச் சாளரமாக இது இருக்கும் என்றும், தொடர்புடைய அனைத்து மாநில அரசுகளும், மத்திய அமைச்சகங்களும் இந்த அமைப்பில் உள்ளடக்கப் படுவார்கள் என்றும் தெரிவித்தார்.
நில வங்கி ஒன்றை அமைப்பதற்கு அரசு பணியாற்றி வருவதாகவும், ஆறு மாநிலங்கள் ஏற்கனவே தங்களது ஒப்புதலை இதற்கு வழங்கியுள்ளதாகவும் அமைச்சர் தெரிவித்தார். இதன் மூலம், முதலீடு செய்ய விரும்புவோர் நில உரிமையாளர் முகமைகளுக்கு அடிக்கடி வந்து செல்லும் தேவையில்லாமல், தொலைவில் உள்ள தங்களது அலுவலங்களில் இருந்தே நில வங்கிகளை கண்டறிய முடியும் என்று தெரிவித்தார்.
தொழில்கள் மற்றும் முதலீடுகளின் ஒப்புதல்களை மேலும் எளிமையாக்குவது மற்றும் துரிதப்படுத்துவது குறித்து பேசிய அவர், பல்வேறு தொழில்களின் யோசனைகள் மற்றும் திட்டங்களின் மீது முடிவெடுப்பதற்காக, அமைச்சரவைச் செயலாளர் தலைமையிலான செயலாளர்களின் அதிகாரம் பொருந்திய குழுவை அமைக்க அமைச்சரவை எடுத்துள்ள சமீபத்திய முடிவுகளைப் பற்றிக் குறிப்பிட்டார். ஒவ்வொரு மத்தியத் துறையிலும் தொடர்பு அதிகாரி நியமிக்கப்பட்டுள்ளதாகவும், முதலீடுகளைக் கொண்ட திட்டங்களின் வளர்ச்சிக்கு மத்திய மற்றும் மாநில அரசுகளிடையே ஒருங்கிணைப்புக்காகவும், இந்தியாவுக்கு முதலீடுகளை ஈர்க்கும் திட்டங்களின் எண்ணிக்கையை அதிகரிப்பதன் மூலம் அயல்நாட்டு முதலீடு உள்ளே வருவதை அதிகரிக்க திட்ட வளர்ச்சி மையங்கள் அமைக்கப்பட்டு வருவதாகவும் அவர் தெரிவித்தார்.
கவனம் செலுத்துவதற்காக 12 தொழில் துறைகளை அரசு முதலில் கண்டறிந்ததாக தெரிவித்த அமைச்சர், பின்னர் அது 20 ஆக அதிகரிக்கப்பட்டதாகக் கூறினார். முதலீடுகளை அதிகரிக்கவும், நாட்டின் போட்டியிடும் திறனை மேம்படுத்தவும் இது உதவும். நிலையான மற்றும் சிறப்பு சாமான்கள், குளிர் சாதனங்கள், தோல், காலணி, வேளாண்-ரசாயனங்கள், உண்ணத் தயார் நிலையில் உள்ள உணவுகள், எஃகு, அலுமினியம், செம்பு, ஜவுளி, மின்சார வாகங்கள், வாகன உதிரிபாகங்கள், தொலைக்ம்காட்சி செட்-டாப் பெட்டிகள், சிசிடிவிக்கள், விளையாட்டுச் சாமான்கள், எத்தனால் தயாரிப்பு மற்றும் உயிரி-எரிபொருள்கள், மற்றும் பொம்மைகள் ஆகிய துறைகள் இதில் அடங்கும். தற்சார்பு பாரதம் என்றால் உலகத்துக்கான தனது கதவுகளை இந்தியா மூடுவதாக அர்த்தமில்லை என்று கூறிய அவர், மாறாக, இந்தியப் பொருள்களின் தரம் மீதான கவனத்தோடும், இந்தியத் தயாரிப்பின் பொருளாதார அளவை அதிகரிக்கும் நோக்கத்துடனும், வாய்ப்புகள் மற்றும் முதலீடுகளுக்கான கதவுகளை விரிவுபடுத்தியிருப்பதாகத் தெரிவித்தார். வலிமையான நிலையில் இருந்து, அதிகப் போட்டித் திறனுடன், சிறந்த தொழில்நுட்பம் மற்றும் கருவிகளைப் பயன்படுத்தி உலகத்தை இந்தியா கையாளும். செயற்கை நுண்ணறிவு, தகவல் பகுப்பாய்வு, மனித உருக்கொண்ட தானியங்கியல் ஆகியவற்றை தொழில்துறை கிரகித்துக் கொள்ள வேண்டும். தொழில்நுட்பத்தைப் பயன்படுத்துவதென்பது வேலைவாய்ப்புகளை குறைப்பதாகாது என்று தெரிவித்த அவர், நாட்டின் தயாரிப்பு அதிகரித்தால் அதிக வேலைவய்ப்புகள் உருவாகும் என்றார்.
பிரதமர் அலுவலகம்
பிரதமருடன் கர்நாடக முதலமைச்சர் சந்திப்பு
கர்நாடக முதலமைச்சர் திரு சித்தராமையா பிரதமர் திரு நரேந்திர மோடியை இன்று சந்தித்தார்.
இது குறித்து பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
கர்நாடக முதலமைச்சர் @siddaramaiah பிரதமர் @narendramodi யை சந்தித்தார்.
@CMofKarnataka"
குடியரசுத் துணைத் தலைவர் செயலகம்
நாட்டின் 74 ஆவது குடியரசு தினத்தையொட்டி நாட்டு மக்களுக்கு குடியரசு துணைத் தலைவர் வாழ்த்து
நாட்டின் 74 ஆவது குடியரசு தினத்தையொட்டி நாட்டு மக்களுக்கு குடியரசு துணைத் தலைவர் திரு ஜெக்தீப் தன்கர் வாழ்த்து தெரிவித்துள்ளார்.
அவர் வெளியிட்டுள்ள வாழ்த்துச் செய்தியில் தெரிவித்திருப்பதாவது,
74 ஆவது குடியரசு தினக் கொண்டாட்டங்கள் மகிழ்ச்சியாக அமைய நாட்டு மக்கள் அனைவரும் எனது மனமார்ந்த வாழ்த்துக்களை தெரிவித்துக்கொள்கிறேன்.
நமது அரசியல் சாசனத்தில் இடம்பெற்றுள்ள தொன்மை வாய்ந்த நாகரீக விழுமியங்கள் மீது கொண்டுள்ள நம்முடைய நம்பிக்கையை புதுப்பித்துக் கொள்ளும் வாய்ப்பை குடியரசு தினம் வழங்கியிருக்கிறது. நாம் குடியாட்சியை பெறுவதற்கு தங்களது தன்னிகரில்லா தியாகங்கள் மூலம் அடித்தளம் அமைத்த புகழ்பெற்ற சுதந்திரப் போராட்ட வீரர்கள், தலைசிறந்த கொள்கைவாதிகள் மற்றும் அறியப்படாத தலைவர்கள் குறித்து நாம் அறிந்து கொள்ளவும் இந்த குடியரசு தினம் வாய்ப்பு அளித்திருக்கிறது.
இந்த நன்னாளில் நம்முடைய சாதனைகளைக் கொண்டாடுவதுடன், தேசத்தைக் கட்டி எழுப்பும் முயற்சிக்கு நம்மை முழுமையாக அர்ப்பணிக்கவும் உறுதியேற்றுக் கொள்வோம்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீட்டுவசதித் திட்டம், பிணையில்லாக் கடன், கட்டுமானத் திட்டங்கள், காற்று மாசு கட்டுப்படுத்துதல் குறித்த அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த வீட்டுவசதி மற்றும் நகர்ப்புற விவகாரங்கள் இணை அமைச்சர்  திரு ஹர்தீப் சிங் புரி, கீழ்க்கண்ட தகவல்களை அளித்தார்.
பிரதமரின் வீட்டு வசதித் திட்டத்தின்  துணைத் திட்டமான கட்டுபடியாகக்கூடிய வாடகை வீட்டு வளாகங்கள் திட்டம், நகர்ப்புற இடம் பெயர்ந்தோர் மற்றும் ஏழைகளுக்காக 2020 ஜூலை 31 அன்று தொடங்கப்பட்டது.
மார்ச் 2020 வரை இந்தத் திட்டத்தின் மொத்த மதிப்பீடாக ரூ 600 கோடி உத்தேசிக்கப்பட்டுள்ளது. வரைவு ஒப்பந்தங்கள் அனைத்து மாநிலங்கள் / யூனியன் பிரதேசங்களுக்கு அனுப்பப்பட்டுள்ளன. பொதுத்துறை / தனியார் துறை நிறுவனங்களை தங்களது சொந்த நிலங்களில் கட்டுமானப்பணியில் ஈடுபடுத்துவதற்கான விருப்ப கடிதம் தயாரிக்கப்பட்டுள்ளது.
பிரதமரின் சுவநிதி திட்டத்தின் கீழ் சாலையோர வியாபாரிகளுக்கு ரூ 10,000 வரை பிணையில்லா கடன் வழங்கப்படுகிறது. மொத்தம் 1159763 விண்ணப்பங்கள் பெறப்பட்டு, 406835 விண்ணப்பங்களுக்கு ஒப்புதல் அளிக்கப்பட்டு, 102616 பேருக்கு கடன்கள் வழங்கப்பட்டுள்ளன.
இதில் தமிழ்நாட்டில் மட்டும் 36069 விண்ணப்பங்கள் பெறப்பட்டு, 11272 விண்ணப்பங்களுக்கு ஒப்புதல் அளிக்கப்பட்டு, 1488 பேருக்கு கடன்கள் வழங்கப்பட்டுள்ளன.
அனைத்து மாநிலங்கள்/யூனியன் பிரதேசங்கள் மற்றும் மாநிலங்களில் உள்ள ரியல் எஸ்டேட் ஒழுங்குமுறை ஆணையத்துக்கு மத்திய வீட்டுவசதி மற்றும் நகர்ப்புற விவகாரங்கள் துறை அமைச்சகம் அறிவுரைகளை அனுப்பியுள்ளது. அதில், இயற்கைப் பேரிடர் போன்ற கொவிட்-19 தொற்று, ரியல் எஸ்டேட் திட்டங்களின் வழக்கமான பணிகளை கடுமையாக பாதித்துள்ளதால், ரியல் எஸ்டேட் ஒழுங்குமுறை ஆணையத்தில் பதிவுசெய்யப்பட்ட அனைத்து ரியல் எஸ்டேட் திட்டங்களுக்கான பதிவு காலத்தையும் 6 மாதங்கள் ஒத்திவைக்க வேண்டும் என்றும் தெரிவிக்கப்பட்டுள்ளது.
வீட்டுக் கடன் நிறுவனங்களுக்கான ரூ 10,000 கோடி சிறப்பு மறுகடன் வசதியும், வங்கிசார கடன் நிறுவனங்களுக்கான ரூ 45,000 கோடி பகுதி கடன் உத்தரவாத திட்டமும் அறிவிக்கப்பட்டுள்ளன.
ரியல் எஸ்டேட் துறையில் வர்த்தகம் செய்வதை எளிதாக்கும் அதே சமயத்தில், வீடு வாங்குவோரின் நலனை பாதுகாக்கவும் அரசு உறுதி பூண்டுள்ளது. கட்டுபடியாகக்கூடிய மற்றும் மத்திய பிரிவினருக்கான வீடுகளை கட்டி முடிப்பதற்காக சிறப்பு நிதி உருவாக்கப்பட்டுள்ளது. இதன் மூலம், அழுத்தத்தில் உள்ள வீட்டுவசதி திட்டங்களுக்கு நிதி உதவி கிடைக்கும்.
காற்று மாசைத் தடுப்பதற்காக நீண்டகால தேசிய அளவிலான உத்தி வகுக்கப்பட்டுள்ளது. மத்திய அரசின் இந்த திட்டத்தின் மூலம் நாடு முழுவதிலும் உள்ள காற்று மாசு 20 முதல் 30 சதவீதம் வரை குறைக்க திட்டமிடப்பட்டுள்ளது.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1655165
-------
(Visitor Counter : 102
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
13-வது இந்திய நகர்புற போக்குவரத்து கருத்தரங்கு 2020; 9-ம் தேதி நடக்கிறது
13-வது இந்திய நகர்புற போக்குவரத்து கருத்தரங்கு 2020- ஐ வரும் 9-ம் தேதி மத்திய வீட்டு வசதி மற்றும் நகர விவகாரத்துறை அமைச்சர் திரு.ஹர்தீப் எஸ்.பூரி தொடங்கி வைக்கிறார்.
மத்திய வீட்டு வசதி மற்றும் நகர்ப்புற விவகாரத்துறை சார்பில் இந்த இணையவழி கருத்தரங்கு நடைபெற உள்ளது. இந்த ஆண்டு, “நகர்புற போக்குவரத்தில் வளர்ந்து வரும் போக்குகள்” என்ற தலைப்பில் நாள் முழுவதும் இந்த கருத்தரங்கு நடைபெற உள்ளது.
கொவிட் 19 தொற்றால் ஏற்பட்டுள்ள சவால்களுக்குத் தீர்வு காணும் வகையில் மக்களுக்கு அணுகக் கூடிய மற்றும் வசதியான போக்குவரத்தை வழங்குவதற்கு சர்வதேச, தேச அளவில் எடுக்கப்படும் புதுமையான நடவடிக்கைகள் குறித்து கருத்தரங்கில் கவனத்தில் கொள்ளப்படும். கருந்தரங்கை தொடங்கி வைத்து மத்திய வீட்டு வசதி மற்றும் நகர விவகாரத்துறை அமைச்சர் திரு.ஹர்தீப் சிங் பூரி உரையாற்றுகிறார். ஜெர்மன் உள்ளிட்ட வெளிநாடுகளை சேர்ந்த அரசின் பிரதிநிதிகளும் இந்த கருத்தரங்கில் பங்கேற்க உள்ளனர்.
கடந்த 2008-ம் ஆண்டு முதல் 2019-ம் ஆண்டு வரை மாநிலங்கள், நகர அமைப்புகள் பங்கேற்புடன் 12 முறை இது போன்ற கருத்தரங்குகள் நடத்தப்பட்டிருப்பது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669736
ரெயில்வே அமைச்சகம்
ரயில்வே வாரியத்தின் தலைவர் மற்றும் தலைமை நிர்வாக அதிகாரியாக திரு அனில் குமார் லஹோடி பொறுப்பேற்பு
மத்திய ரயில்வே அமைச்சகத்தின் ரயில்வே வாரியத்தின் புதிய தலைவர் மற்றும் தலைமை நிர்வாக அதிகாரியாக திரு அனில் குமார் லஹோடி பொறுப்பேற்றுக் கொண்டுள்ளார். இந்த நியமனத்திற்கு மத்திய அமைச்சரவையின் நியமனக் குழு ஒப்புதல் அளித்தது. இதற்கு முன்பு ரயில்வே வாரியத்தின் உள்கட்டமைப்பு உறுப்பினராக திரு அனில் குமார் லஹோடி பதவி வகித்து வந்தார்.
1984-ஆம் வருட இந்திய ரயில்வே பொறியாளர்கள் பிரிவைச் சேர்ந்த திரு லஹோடி, 36 வருட பணி காலத்தில் மத்திய, வடக்கு, மத்திய வடக்கு, மேற்கு மற்றும் மத்திய மேற்கு ரயில்வேகளிலும், ரயில்வே வாரியத்திலும் பல்வேறு பொறுப்புகள் வகித்தார். மேற்கு ரயில்வேயின் பொதுமேளாளராகவும், மேற்கு ரயில்வேயின் பொது மேலாளராகவும் பல மாத காலம் அவர் பணியாற்றினார். பொது மேலாளராக அவர் பதவி வகித்த போது அதிக சரக்குகளை கையாண்டு ரயில்வே துறை சாதனைபடைத்ததோடு, அதிக எண்ணிக்கையிலான கிசான் ரயில்களும் இயங்கின. ரயில்வேயின் வருவாயை அதிகரிப்பதற்கான பல்வேறு முயற்சிகளையும் அப்போது அவர் மேற்கொண்டார்.
நிதி அமைச்சகம்
நவம்பர் மாதத்தின் மொத்த ஜிஎஸ்டி வருவாய் வசூல் ரூ. 1,45,867 கோடி, கடந்த ஆண்டு இதே காலத்தை விட 11 சதவீதம் அதிகம்
2022-ம் ஆண்டின் நவம்பர் மாதத்திற்கான ஜிஎஸ்டி வரி வருவாய் ரூ.1,45,867 கோடியாக உள்ளது. இதில் மத்திய அரசின் ஜிஎஸ்டி வருவாய் ரூ.25,681 கோடியாகவும், மாநில அரசுகளின் ஜிஎஸ்டி வருவாய் ரூ.32,651 கோடியாகவும், மத்திய- மாநில அரசுகளின் ஒருங்கிணைந்த ஜிஎஸ்டி வருவாய் ரூ.77,103 கோடியாகவும், செஸ் வரிவருவாய் ரூ.10,433 கோடியாகவும் உள்ளது.
மாதாந்திர ஜிஎஸ்டி வருவாய் தொடர்ந்து 9-வது மாதமாக ரூ.1.4 லட்சத்தை தாண்டி வசூலாகியுள்ளது. மத்திய அரசு மத்திய ஜிஎஸ்டிக்கு ரூ.33,997 கோடியும், மாநில ஜிஎஸ்டிக்கு ரூ.28,538 கோடியும் ஒருங்கிணைந்த ஜிஎஸ்டி வருவாயில் இருந்து வழங்கியுள்ளது. வழக்கமான பகிர்ந்தளிப்புக்கு பின்னர் நவம்பர் மாதத்தில் மத்திய ஜிஎஸ்டிக்கு ரூ.59,678 கோடியும், மாநில ஜிஎஸ்டிக்கு ரூ.61,189 கோடியும் கிடைத்துள்ளது. இது தவிர நவம்பர் மாதத்தில் மாநிலங்கள் மற்றும் யூனியன் பிரதேசங்களுக்கு ஜிஎஸ்டி இழப்பீடாக ரூ.17 ஆயிரம் கோடியை மத்திய அரசு விடுவித்துள்ளது.
நவம்பர் மாத ஜிஎஸ்டி வருவாய் கடந்த ஆண்டு இதே காலத்தில் இருந்ததை விட 11 சதவீதம் அதிகமாகும்.
மாநிலங்களைப் பொருத்தவரை, ரூ.21,611 கோடி ஜிஎஸ்டி வருவாயை ஈட்டி, நவம்பர் மாதம் அதிக வருவாய் ஈட்டிய மாநிலங்களின் பட்டியலில் மகாராஷ்டிரா முதல் இடத்தில் உள்ளது.
நவம்பர் 2022க்கான தமிழகத்தின் ஜிஎஸ்டி வரிவருவாய் ரூ.8,551 கோடியாகவும், புதுச்சேரியின் ஜிஎஸ்டி வரிவருவாய் ரூ.209 கோடியாகவும் உள்ளது.
நிதி அமைச்சகம்
ட்ரெட்ஜிங் கார்ப்பரேஷன் ஆஃப் இந்தியா நிறுவனத்தில் உள்ள மத்திய அரசு பங்குகளை 100 சதவீதம் கைவிடுவதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் கூடிய பொருளாதார விஷயங்களுக்கான மத்திய அமைச்சரவைக் குழு, ட்ரெட்ஜிங் கார்ப்பரேஷன் ஆஃப் இந்தியா நிறுவனத்தில் உள்ள மத்திய அரசின் பங்குகளை 100% விசாகப்பட்டினம் துறைமுக நிறுவனம், பாரதீப் துறைமுக அறக்கட்டளை, ஜவகர்லால் நேரு துறைமுக அறக்கட்டளை மற்றும் கண்ட்லா துறைமுக அறக்கட்டளை ஆகிய நான்கு நிறுவனங்கள் அடங்கிய கூட்டணிக்கு விற்க கொள்கையளவிலான தனது ஒப்புதலை வழங்கியது.
தற்போது ட்ரெட்ஜிங் கார்ப்பரேஷன் ஆஃப் இந்தியா நிறுவனத்தின் 73.44 சதவீத பங்குகளை இந்திய அரசு வைத்துள்ளது. இந்த நிறுவனம் கடலில் இருந்து மணல் எடுக்கும் நடவடிக்கைகளை விரிவுபடுத்தவும் இதர நிறுவனங்கள் மணல் அள்ளும் வகையில் துறைமுகங்கள் தங்களை விரிவுபடுத்திக் கொள்வதற்கான வாய்ப்புகளையும் அதிகரிக்கவும் இந்த ஒப்புதல் வழிவகுக்கும். இந்த நிறுவனமும் துறைமுகங்களும் வசதிகளைப் பகிர்ந்து கொள்வதென்பது துறைமுகங்களுக்கு சேமிப்பு ஏற்படுத்துவதாக இருக்கும். இத்தகைய சேமிப்பு இந்த நிறுவனத்தில் இவை மேலும் அதிகமாக முதலீடு செய்யவும் வழிவகுக்கும்.
இந்த பங்கு பரிமாற்றத்திற்காக நியமிக்கப்பட்டுள்ள ஆலோசகர்களின் உதவியுடன் இந்த இரண்டு அமைப்புகளும் உரிய ஏற்பாடுகளை மேற்கொண்ட பிறகு இந்த பரிமாற்றம் நடைபெறும்.
(Visitor Counter : 73
சுகாதாரம் மற்றும் குடும்ப நலத்துறை அமைச்சகம்
கோவிட்-19 பரிசோதனைக்கான தடைகளை இந்திய அரசு நீக்கி உள்ளது
இந்திய அரசின் சுகாதாரச் செயலாளர் திருமதி பிரீத்தி சுதன் மற்றும் இந்திய மருத்துவ ஆராய்ச்சி கவுன்சிலின் தலைமை இயக்குனர் டாக்டர் பல்ராம் பார்கவா ஆகியோர் இன்று கோவிட்-19 பரிசோதனை செய்து கொள்வதற்கான அனைத்து தடைகளையும் நீக்க வேண்டும் என்ற நோக்கத்துடன் பரிசோதனைகளை விரைவுபடுத்தவும், உதவி செய்யவும் தேவையான நடவடிக்கைகளை எடுக்குமாறு மாநிலங்கள் / யூனியன் பிரதேசங்களை வலியுறுத்தி உள்ளனர். தொற்றை ஆரம்ப நிலையிலேயே கண்டுபிடிப்பதற்கும் பெருந்தொற்றுப் பரவலை கட்டுப்படுத்துவதற்கும் முக்கியமான செயல் உத்தியாக ”பரிசோதனை-தொடர்புகளை கண்டறிதல்-சிகிச்சை அளித்தல்” என்பதை அவர்கள் மீண்டும் வலியுறுத்தினர்.
சில மாநிலங்கள் / யூனியன் பிரதேசங்கள் பரிசோதனை கூடங்களின் முழுமையான திறன் அதிலும் குறிப்பாக தனியார் துறையில் உள்ள பரிசோதனை கூடங்களின் முழுமையான திறனை பயன்படுத்திக் கொள்ளாமல் இருக்கும் சூழலை சுட்டிக்காட்டிய அவர்கள் மாநிலங்கள் / யூனியன் பிரதேசங்கள் அனைத்து கோவிட்-19 பரிசோதனைக் கூடங்களின் முழு திறனையும் பயன்படுத்திக் கொள்வதற்கான சாத்தியமான அனைத்து நடவடிக்கைகளையும் எடுக்க வேண்டும் என்று அறிவுறுத்தி உள்ளனர்.
தனியார் மருத்துவர்கள் உட்பட தகுதி வாய்ந்த மருத்துவர்கள் அனைவரும் ஐசிஎம்ஆர் தெரிவித்துள்ள பரிசோதனைக்கான வழிகாட்டுதலின்படி தேவைப்படும் எந்த ஒரு தனிநபருக்கும் கோவிட் பரிசோதனையை பரிந்துரைக்கும் உரிமையை வழங்கி அதன் மூலம் ஆரம்ப கட்டத்திலேயே தொற்றை கண்டறிய முயற்சிக்குமாறு மாநிலங்கள் / யூனியன் பிரதேசங்கள் அறிவுறுத்தப்பட்டு உள்ளன.
ஐசிஎம்ஆர் வழிகாட்டு நெறிமுறைகளின்படி ஆய்வுக்கூடங்கள் எந்த ஒரு தனிநபருக்கும் பரிசோதனையை மேற்கொள்ளலாம் என்றும் ஐசிஎம்ஆர் பரிந்துரைத்துள்ளது. ஆரம்ப நிலையிலேயே செய்யப்படும் பரிசோதனையே வைரஸ் பரவுதலைக் கட்டுப்படுத்துவதோடு உயிரையும் காக்கும் என்பதால் மாநில அதிகாரிகள், ஒரு தனிநபர் பரிசோதனை செய்து கொள்வதை, எந்த வகையிலும் கட்டுப்படுத்தக் கூடாது. கோவிட்-19 தொற்றை கண்டுபிடிப்பதற்கான தங்க விதியாக ஆர்டி-பிசிஆர் இருப்பதால், ஐசிஎம்ஆர் அண்மையில் கோவிட்-19 தொற்றை ஆரம்ப நிலையில் கண்டறிவதற்காக பராமரிப்பு அளிக்கப்படும் இடத்திற்கு அருகிலேயே ரேபிட் ஆன்டிஜென் பரிசோதனை செய்வதற்கு அனுமதி அளித்துள்ளது. கட்டுப்பாட்டு மண்டலங்கள் மற்றும் மருத்துவமனைகள் போன்ற பராமரிப்பு அளிக்கும் இடத்திலேயே இந்தப் பரிசோதனையை விரைவாக எளிமையாக மற்றும் பாதுகாப்பாக ஐசிஎம்ஆர் பரிசோதனை வழிகாட்டு நெறிமுறைகளுக்கு ஏற்ப மேற்கொள்ள முடியும். பொதுமக்களுக்கு பரிசோதனைகளுக்கான வாய்ப்புகளை அதிகரிக்கும் வகையில் ஐசிஎம்ஆர் மேலும் அத்தகைய பரிசோதனைக் கருவிகளுக்கு அனுமதி அளித்து வருகிறது. கோவிட்-19 பரிசோதனைக்காக இதுவரை ஐசிஎம்ஆர் மொத்தமாக 1056 பரிசோதனைக் கூடங்களுக்கு அனுமதி அளித்துள்ளது. இதில் 764 ஆய்வுக்கூடங்கள் அரசுத் துறையின் கீழும் 292 ஆய்வுக்கூடங்கள் தனியார் துறையின் கீழும் அடங்கும்.
எரிசக்தி அமைச்சகம்
கிராம உஜாலா திட்டத்தின் கீழ் சிஇஎஸ்எல் நிறுவனம் 50 லட்சம் எல்இடி பல்புகளை விநியோகித்து சாதனை படைத்துள்ளது
இஇஎஸ்எல் நிறுவனத்தின் துணை அமைப்பான சிஇஎஸ்எல் நிறுவனம் கிராம உஜாலா திட்டத்தின் கீழ் 50 லட்சம் எல்இடி பல்புகளை விநியோகித்து சாதனை படைத்துள்ளது.
பீகார், உத்தரப்பிரதேசம், ஆந்திரப்பிரதேசம், கர்நாடகா, தெலங்கானா மாநிலங்களில் ஊரகப் பகுதி வீடுகளில் கிராம உஜாலா திட்டம் அமல்படுத்தப்படுகிறது.
மத்திய மின்சாரம் மற்றும் புதிய, புதுப்பிக்கவல்ல எரிசக்தித் துறை அமைச்சர் திரு.ஆர்.கே.சிங் தலைமையின் கீழ் கிராமப்புறங்களில் ஒளியேற்றும் சிஇஎஸ்எல் திட்டம் இந்த ஆண்டு மார்ச் மாதம் தொடங்கப்பட்டது. இம்மாதம் நடைபெற்ற தேசிய எரிசக்தி சேமிப்பு தினத்தின்போது ஒரே நாளில் 10 லட்சம் பல்புகளை விநியோகித்து சிஇஎஸ்எல் சாதனை படைத்தது.
தற்போது பயன்பாட்டில் உள்ள பல்புகளுக்கு மாற்றாக ஒவ்வொன்றும் ரூ.10 விலையில் மூன்றாண்டு உத்தரவாதத்துடன் அதிக தரமுள்ள 7 வாட் மற்றும் 12 வாட் எல்இடி பல்புகளை சிஇஎஸ்எல் வழங்குகிறது. ஒவ்வொரு வீட்டினரும் அதிகபட்சம் 5 பல்புகளை மாற்றிக் கொள்ளலாம். இந்த விநியோகத்தின் பயனாக மேற்குறிப்பிட்ட மாநிலங்களின் ஊரகப் பகுதிகளில் ஆண்டொன்றுக்கு ரூ.250 கோடி சேமிக்கப்படுவதோடு 71,99,68,373.28 யூனிட் மின்சாரமும் சேமிக்கப்படுகிறது. இந்தத் திட்டம் 2022 மார்ச் 31 வரை அமலில் இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785737
ஆயுஷ்
இயற்கை மூலிகைகளுக்கான தேவையை உலகெங்கும் கொவிட் அதிகரித்துள்ளது
புது தில்லியில் உள்ள அனைத்திந்திய ஆயுர்வேத நிறுவனத்தில் மண்டல மூல மருந்துக் களஞ்சியத்தை மத்திய ஆயுஷ் இணை அமைச்சர்  திரு ஸ்ரீபத் யெஸ்ஸோ நாயக் காணொலிக் காட்சி வாயிலாக தொடங்கி வைத்தார்.
ஆயுஷ் அமைச்சகத்தின் செயலாளர் வைத்ய ராஜேஷ் கொடேச்சா நிகழ்ச்சியில் கலந்து கொண்டார். இயற்கை மருத்துவ மற்றும் மூலிகை பொருட்களுக்கான தேவை உலகெங்கும் அதிகரித்து வருகிறது. அஸ்வகந்தா, கிலோய், துளசி, காள்மேக், மூலேதி ஆகிய முக்கிய மூலிகைககளுக்கான தேவையை கொவிட் மேலும் அதிகரித்துள்ளது.
தேசிய ஆயுஷ் இயக்கத்தின் கீழ் மருத்துவத் தாவரங்களைப் பயிரிடுவதில் மண்டல மூல மருந்துக் களஞ்சியம் முக்கிய பங்கு வகிக்கிறது. இதனைக் கருத்தில் கொண்டு, தேசிய மருத்துவத் தாவர வாரியத்துடன் இணைந்து, ஆயுஷ் அமைச்சகம், தேசிய மூல மருந்துக் களஞ்சியத்தையும், மண்டல மூல மருந்துக் களஞ்சியங்களையும் உருவாக்கியுள்ளது.
மூல மருந்துகளைப் பாதுகாக்கவும், ஆவணம் செய்யவும், புது தில்லியில் தொடங்கப்பட்டுள்ள இந்தக் களஞ்சியம் வழி வகுக்கும்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1666814
----
(Visitor Counter : 194
பாதுகாப்பு அமைச்சகம்
கெய்ரோவில் மத்திய அமைச்சர் திரு ராஜ்நாத் சிங் மற்றும் எகிப்து அமைச்சர் ஜெனரல் முகமது ஜாகி இருதரப்பு பேச்சுவார்த்தை
எகிப்தின் கெய்ரோவில் மத்திய அமைச்சர் திரு ராஜ்நாத் சிங், அந்நாட்டின் பாதுகாப்புத் துறை அமைச்சர் ஜெனரல் முகமது ஜாகி ஆகியோர் இருதரப்பு பேச்சுவார்த்தை நடத்தினர்.
எகிப்து நாட்டிற்கு அரசு முறை பயணமாக சென்றுள்ள இந்திய பாதுகாப்புத் துறை அமைச்சர் திரு ராஜ்நாத் சிங்கிற்கு அந்நாட்டு பாதுகாப்பு அமைச்சகம் சிறப்பான வரவேற்பு அளித்தது. அதனைத் தொடர்ந்து, இரு தரப்பு பேச்சுவார்த்தை நடைபெற்றது. அந்தக் கூட்டத்தில், பாதுகாப்பு தொடர்பான நடவடிக்கைகளில் இணைந்து செயல்படுவது, கலவரங்களை தடுப்பதற்கான நடவடிக்கைகள் தொடர்பான பயிற்சி போன்றவைகள் விவாதிக்கப்பட்டது.
இந்தியா மற்றும் எகிப்து ஆகிய நாடுகளின் பாதுகாப்புத் துறைகளுக்கு இடையேயான ஒத்துழைப்பை குறிப்பிட்ட காலத்திற்குள் விரிவுபடுத்துவதற்கான முயற்சிகள் மேற்கொள்ளப்படும் என்றும் இரு நாட்டு அமைச்சர்களும் தெரிவித்துள்ளனர். பிராந்திய பாதுகாப்பு மற்றும் உலக அமைதிக்காக இந்தியா மற்றும் எகிப்து ஆகிய நாடுகளின் பங்களிப்பு குறித்து இருவரும் கருத்து பரிமாற்றம் செய்துகொண்டனர். கொவிட்-19 தொற்றுநோயை எதிர்கொள்வதற்கு மேற்கொள்ளப்பட்ட தீவிர பாதுகாப்பு நடவடிக்கைகள் குறித்து இரு நாட்டு அமைச்சர்களும் பகிர்ந்துகொண்டனர்.
மேலும் பாதுகாப்புத் துறையில் ஒத்துழைப்பு குறித்து இரு பாதுகாப்பு அமைச்சர்களும் புரிந்துணர்வு ஒப்பந்தத்தில் கையெழுத்திட்டனர். இந்த நிகழ்வு முக்கியத்துவம் வாய்ந்தது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1860744
(Visitor Counter : 125
குறு சிறு மற்றும் நடுத்தர தொழில் துறை அமைச்சகம்
கொவிட்-19 பொதுமுடக்கத்தின் போது ரூ 49 கோடி மதிப்புள்ள பொருட்களை காதி மற்றும் கிராமப்புற தொழில்கள் ஆணையத்திடமிருந்து வாங்கும் உத்தரவை ரயில்வே வழங்கியது
காதி கைவினை கலைஞர்களுக்கு மிகப்பெரும் ஊக்கத்தை வழங்கும் விதமாக, கொவிட்-19 பொதுமுடக்கத்தின் போது ரூ 49 கோடி மதிப்புள்ள பொருட்களை காதி மற்றும் கிராமப்புற தொழில்கள் ஆணையத்திடமிருந்து வாங்கும் உத்தரவை ரயில்வே வழங்கியது
கொவிட்-19 பொதுமுடக்கத்தின் காரணமாக பல்வேறு தொழில்களும் பாதிப்படைந்திருந்த சமயத்தில் இந்திய ரயில்வேயின் இந்த முடிவு நாடு முழுவதுமுள்ள 82 காதி நிறுவனங்களில் தங்களை பதிவு செய்து கொண்டுள்ள கைவினை கலைஞர்களுக்கு நேரடியாக பலனளித்தது.
2020-ஆம் ஆண்டு டிசம்பர் மாதத்தில் மட்டும் ரூ 8.48 கோடி மதிப்பிலான காதி பொருட்களை ரயில்வே கொள்முதல் செய்தது. இதன் மூலம், கொவிட்-19-இன் கடினமான காலகட்டத்தில் குறிப்பிடத்தக்க வேலைவாய்ப்பும், வருமானமும் காதி கைவினை கலைஞர்களுக்கு கிடைத்தது.
மேற்கண்ட நடவடிக்கையின் மூலம் காதி கைவினை கலைஞர்களுக்கு ஆதரவளித்ததற்காக ரயில்வே அமைச்சர் திரு பியுஷ் கோயலுக்கு காதி மற்றும் கிராமப்புற தொழில்கள் ஆணைய தலைவர் திரு வினய் குமர் சக்சேனா நன்றி தெரிவித்தார்.
“கொவிட்டின் போது, கைவினை கலைஞர்களின் வேலைவாய்ப்பு மற்றும் வாழ்வாதாரம் குறித்த மிகப்பெரும் சவாலை காதி மற்றும் கிராமப்புற தொழில்கள் ஆணையம் எதிர்கொண்டது. ரயில்வேயின் கொள்முதல் அவர்களுக்கு மிகப்பெரிய அளவில் உதவியது,” என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1689054
----
(Visitor Counter : 157
சிறப்பு சேவைகள் மற்றும் கட்டுரைகள்
தேசிய ஆடை வடிவமைப்பு தொழில்நுட்ப கல்விக்கழகத்தின் பட்டமளிப்பு விழா: மத்திய அமைச்சர் பங்கேற்பு
சென்னை தரமணியில் உள்ள தேசிய ஆடை வடிவமைப்பு தொழில்நுட்ப கல்விக்கழகத்தின் 10-வது பட்டமளிப்பு விழா இன்று நடைபெற்றது.
இந்த விழாவில் மத்திய ஜவுளி மற்றும் ரயில்வே அமைச்சக இணையமைச்சர் திருமதி தர்ஷனா விக்ரம் ஜர்தோஷ் தலைமை விருந்தினராகப் பங்கேற்று பட்டமளிப்பு விழா உரை நிகழ்த்தினார். பின்னர் பல்வேறு பிரிவுகளில் 268 மாணவர்களுக்கு பட்டங்களையும் அவர் வழங்கினார். மேலும் சிறப்பான முறையில் தேர்ச்சி பெற்றவர்களுக்கு தங்கப்பதக்கங்களையும், ரொக்கப்பரிசையும், சான்றிதழ்களையும் அமைச்சர் வழங்கிப் பாராட்டினார்.
இந்த விழாவில் கைவினைப் பொருட்கள் மேம்பாட்டு ஆணையரும், தேசிய ஆடை வடிவமைப்பு தொழில்நுட்ப கல்விக்கழகத்தின் தலைமை இயக்குனருமான திரு சாந்தாமனு மாணவர்களிடையே உரையாற்றினார். இயக்குனர் டாக்டர் அனிதா மனோகர், கல்விப்பிரிவு தலைவர் டாக்டர் வந்தனா நரங், டாக்டர் திவ்யா சத்யன் உள்ளிட்டோர் பட்டமளிப்பு விழாவில் பங்கேற்றனர்.